Tħabbret il-lista taċ-Ċelebrazzjonijiet liturġiċi li se jmexxi l-Arċisqof Charles J. Scicluna matul ix-xahar ta' Marzu 2018. Il‐Ġimgħa 9 ta' Marzu 2018, fis‐6:00 p.m., l‐Arċisqof Charles J. Scicluna ser imexxi pellegrinaġġ u jiċċelebra Quddiesa bl‐istatwa devota ta' Ġesù Redentur, fil‐Bażilika tal‐Isla. Il‐Ħadd 11 ta' Marzu, fl‐10:30 a.m., Monsinjur Arċisqof jiċċelebra Quddiesa f'Savio College, Ħad-Dingli, fil-50 anniversarju mit-twaqqif tal-iskola. Is-Sibt 17 ta' Marzu, fis-6:00 p.m., Monsinjur Arċisqof jiċċelebra Quddiesa li matulha jagħti l‐pussess lil Dun Martin Cardona bħala l‐Kappillan il‐ġdid tal‐Parroċċa ta' Ħal Kirkop. L-Erbgħa 21 ta' Marzu, fis-6:00 p.m., Monsinjur Arċisqof jiċċelebra Quddiesa b'sufraġju tal-Arċisqof Ġużeppi Mercieca fl-anniversarju tal-mewt tiegħu. Il-Ġimgħa 23 ta' Marzu, Jum id-Duluri, fil-11:00 a.m., Monsinjur Arċisqof jiċċelebra Quddiesa fl-MCAST, Raħal Ġdid. Fis-6:00 p.m., Monsinjur Arċisqof jieħu sehem f'purċissjoni bl‐istatwa ta' Marija Addolorata, li tibda mill‐Knisja ta' Santa Marija ta' Ġesù (Ta' Ġieżu), il‐Belt Valletta. Il-Ħadd 25 ta' Marzu, fl-10:30 a.m., Monsinjur Arċisqof imexxi ċ-ċelebrazzjoni ta' Ħadd il-Palm, bit‐tberik tal‐friegħi taż‐żebbuġ u l‐palm, u jiċċelebra Quddiesa fil‐Konkatidral ta' San Ġwann, il-Belt Valletta. L-Erbgħa 28 ta' Marzu, fid-9:30 a.m., Monsinjur Arċisqof jiċċelebra Quddiesa ta' ringrazzjament mas-Sorijiet tal-Monasteru tal-Qaddisa Omm Alla, ir-Rabat. Fis-7:30 p.m., Monsinjur Arċisqof imexxi l‐Via Sacra Djoċesana li tibda minn ħdejn l-istatwa ta' Kristu Re, il-Furjana, u tintemm quddiem il‐Konkatidral ta' San Ġwann, il‐Belt Valletta. Il-Via Sacra tixxandar 'live' fuq Radju RTK. Il‐Ħamis 29 ta' Marzu, Ħamis ix‐Xirka, fid‐9:00 a.m., Monsinjur Arċisqof jiċċelebra l‐Quddiesa tal‐Griżma, fil‐Konkatidral ta' San Ġwann, il‐Belt Valletta. Fis‐6:30 p.m., l-Arċisqof imexxi l-Quddiesa fl‐Ikla tal‐Mulej u wara ssir il-purċissjoni bis-Sagrament lejn l-artal tar-ripożizzjoni, fil‐Konkatidral ta' San Ġwann, il-Belt Valletta. Il‐Ġimgħa 30 ta' Marzu, il‐Ġimgħa l‐Kbira, fit‐3:30 p.m., Monsinjur Arċisqof imexxi l‐Azzjoni Liturġika tal‐Passjoni u l‐Mewt tal‐Mulej, fil‐Konkatidral ta' San Ġwann, il‐Belt Valletta. Is‐Sibt 31 ta' Marzu, Sibt il‐Għid, fit‐8:00 p.m., Monsinjur Arċisqof imexxi l‐liturġija tal‐Vġili tal‐Għid li tinkludi l-Magħmudija tal-adulti, fil‐Konkatidral ta' San Ġwann, il‐Belt Valletta.
Ċelebrazzjonijiet liturġiċi mmexxija mill-Arċisqof Charles J. Scicluna matul Marzu 2018